కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
#MeToo: అర్జున్‌పై మరో బాంబు పేల్చిన శ్రుతి
మీటూ ఉద్యమంలో భాగంగా ‘జెంటిల్‌మెన్’ అర్జున్‌పై నటి శ్రుతి ఆరోపణలు కన్నడ ఇండస్ట్రీలో కలకలం రేపుతున్నాయి.
Samayam Telugu | Updated:
Oct 22, 2018, 05:36PM IST
#MeToo: అర్జున్‌పై మరో బాంబు పేల్చిన శ్రుతి
మీటూ ఉద్యమంలో భాగంగా దక్షిణాది ఫిల్మ్ ఇండస్ట్రీలో ఆరోపణలు ఎదుర్కొంటున్న ప్రముఖులలో నటుడు అర్జున్ ఒకరు. సినిమా షూటింగ్‌లో భాగంగా అర్జున్ తనను అసభ్యంగా తాకాడని, ఇలాంటి సీన్లు చేద్దామంటూ దర్శకుడిని ప్రేరేపించారని నటి శ్రుతి హరిహరణ్ ఆరోపించిన విషయం తెలిసిందే. మీడియాతో మాట్లాడుతూ.. తనతో పాటు అర్జున్ మరో నలుగురు మహిళా ఆర్టిస్టులతో అసభ్యంగా ప్రవర్తించారని ‘జెంటిల్‌మెన్’ నటుడిపై మరో బాంబు పేల్చారు నటి శ్రుతి. బాధిత మహిళలు తగిన అవకాశం కోసం ఎదురు చూస్తున్నారని తెలిపారు.
ప్రస్తుతం తాను అర్జున్ వేధింపులకు సంబంధించి ఆధారాలు, సాక్ష్యాలు సేకరించే పనులు ఉన్నానని, కాలం కలిసొస్తే అన్నీ బయటపెడతానని చెప్పారు. దర్శన్, సుదీప్ లాంటి స్టార్ హీరోలతో నటించినా.. తనకు వారి నుంచి ఎలాంటి వేధింపులు ఎదురుకాలేదని ఆమె వెల్లడించారు. అర్జున్‌పై శ్రుతి ఆరోపణల పర్యవసానంగా కన్నది చిత్ర పరిశ్రమ రెండుగా విడిపోయి తమ మద్దతు తెలుపుతోంది.
చదవండి: అర్జున్ అసలు సిసలైన జెంటిల్‌మెన్: నటి
అర్జున్ చాలా మంచి వ్యక్తి అని నటి సోని చరిష్టా ఇటీవల ఆయనకు మద్దతు తెలపగా, మరికొందరు నటుడి గురించి తమకు తెలుసునంటున్నారు. ఇదే క్రమంలో #MeToo మీటూ ఉద్యమానికి మద్దతు తెలపాలంటూ నటి శ్రుతి హరిహరణ్‌కు మరికొందరు సినీ పెద్దలు తమ వంతు సహకారం అందిస్తామని చెబుతున్నారు. తనకు మద్దతు తెలిపిన శ్రద్ధా శ్రీనాథ్, తాప్సీలు తన హీరోలంటూ నటి శ్రుతి పేర్కొంది. నీతు శెట్టి, రాగిని ద్వివేదీలు కూడా శ్రుతికి మద్దతుగా నిలిచారు.
చదవండి: #MeToo: అర్జున్ అలా చేస్తారనుకోలేదు: నటి శ్రుతి
వేధింపులపై కమిటీ ఏర్పాటు చేయండి
సినీ ఇండస్ట్రీలో మహిళలపై జరుగుతున్న లైంగిక వేధింపుల విచారణకు సంబంధించి ఇంటర్నల్ కంప్లెయింట్స్ కమిటీ (ఐసీసీ) ఏర్పాటు చేయాలని నటి శ్రుతి హరిహరణ్ కోరారు. తమ అధికారాన్ని దుర్వినియోగం చేస్తూ కొందరు నీచ పనులకు పాల్పడుతున్నారని అర్జున్‌ను ఉద్దేశించి శ్రుతి తీవ్ర వ్యాఖ్యలు చేశారు.
చదవండి: MeToo సంబంధిత కథనాల కోసం క్లిక్ చేయండి
శ్రుతి ఆరోపణల్ని ఖండించిన అర్జున్
తాను లైంగిక వేధింపులకు పాల్పడినట్లుగా వచ్చిన ఆరోపణల్ని నటుడు అర్జున్ ఖండించారు. తాను చెడ్డవాడినైతే తనపై శ్రుతి హరిహరణ్ ప్రశంసలు ఎందుకు కురిపించావని నటుడు ప్రశ్నించాడు. కొందరు తనపై నిరాధారమైన ఆరోపణలు చేస్తున్నారని అర్జున్ విమర్శించారు.
Article Read In English: Sruthi Hariharan accuses Arjun Sarja of molesting four other actresses
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.